SKRIFTLIG FORESPOERGSEL E-0969/97 af Marjo Matikainen-Kallstroem (PPE) til Kommissionen (13. marts 1997)

Om: Volontoertjeneste

Kommissionen forelagde ved udgangen af 1996 Raadet et forslag til et program vedroerende volontoertjeneste for unge. Der er tale om et omfattende ungdomspolitisk projekt, hvortil der i 1998-1999 skal afsaettes over 60 millioner ecu fra EU, og herudover skal der paa nationalt plan fremskaffes finansiering af tilsvarende stoerrelse.

Kommissionen fremskynder programmet, selvom det vides, at der i programforslaget er adskillige problematiske omraader, isaer med hensyn til den sociale sikring og beskatning. Eksempelvis findes begrebet volontoertjeneste ikke i den finske arbejdsmarkedslovgivning. Det vil i praksis medfoere, at beskatningsreglerne i Finland skaber en situation, hvor den unge betaler mere i skat, end hvad vedkommende faar som betaling om maaneden for volontoertjenesten.

Denne mangel foerer til en urimelig diskriminerende behandling af volontoeransatte arbejdstagere i de enkelte medlemslande og bringer hele projektet i fare. Hvordan vil Kommissionen sikre en ensartet behandling af de volontoeransatte unge, der arbejder inden for rammerne af programmet i de enkelte medlemslande, og at programmet navnlig henvender sig til de unge, der er i fare for at blive ramt af udstoedelse som foelge af deres ringere oekonomiske eller sociale situation?

Svar afgivet paa Kommissionens vegne af Edith Cresson (16. april 1997)

Som det aerede parlamentsmedlem paapeger, er der problemer i forbindelse med medlemsstaternes lovgivning vedroerende beskatning og social sikring af volontoerer. Kommissionen er klar over disse problemer og har fremhaevet dem i arbejdsdokumentet »Retningslinier vedroerende Europaeisk Volontoertjenesteordning for Unge« ((SEK(95)2268. )) og i groenbogen »Almen uddannelse - erhvervsuddannelse - forskning: Hindringer for mobiliteten i Det Europaeiske Faellesskab« ((KOM(96) 462. )). For at faa et tydeligt billede af den nuvaerende lovgivning og for at finde ud af, hvilke administrative foranstaltninger der kunne hjaelpe unge volontoerer, afholdt Kommissionen, efter ivaerksaettelse af pilotaktionen »Europaeisk volontoertjeneste for unge«, en raekke bilaterale moeder med medlemsstaterne.

Lovgivning vedroerende beskatning og social sikring hoerer under medlemsstaternes kompetence, og Raadet har godkendt konklusioner, der anerkender, at det er noedvendigt at handle paa nationalt plan for at give volontoererne mulighed for passende social beskyttelse ((EFT C 348 af 9.12.1994. )). I Finland f.eks., debatteres der i oejeblikket om forskellige muligheder for at tilpasse lovgivningen og administrativ praksis med henblik paa at lette udsendelse og modtagelse af volontoerer.

Kommissionens meddelelse og forslag til Parlamentets og Raadets afgoerelse om fastlaeggelse af det fleraarige program »Europaeisk volontoertjeneste for unge« indeholder et udkast til Raadets resolution, der udtrykkeligt omhandler disse emner ((KOM(96) 610, endelig udg. )). Udkastet indeholder foelgende forpligtelse vedroerende skattelovgivningen:

»Medlemsstaterne vil bestraebe sig paa at traeffe alle noedvendige foranstaltninger for at undgaa, at den europaeiske volontoertjeneste for unge sidestilles med loennet beskaeftigelse, og for derfor at undgaa, at der opkraeves skat eller sociale bidrag i forbindelse med volontoertjenesten.«

Kommissionen understreger, at det er noedvendigt at behandle alle unge mennesker lige, herunder ogsaa de, der deltager i programmet »Europaeisk volontoertjeneste for unge«. Ved at begraense deltagerne til kun at omfatte daarligt stillede unge, understreger man blot at de hoerer til de daarligt stillede. Dog omfatter baade pilotprogrammet og Kommissionens forslag om et fleraarigt program ekstra stoette til de daarligt stillede unge med henblik paa at fremme deres deltagelse.